== Efter krigsafslutningen ==
Ved [[2. verdenskrig|krigens]] afslutning rejste Ackermann i maj 1945 med den sovjetiske militæradministrations tilladelse sammen med [[Walter Ulbricht]], [[Wilhelm Pieck]] og [[Franz Dahlem]] til den [[Besættelseszoner i Tyskland efter 2. verdenskrig|sovjetiske besættelseszone]] for at etablere et nyt [[KPD]] og for at forestå etableringen af et civilsamfund. Gruppen af tilbagevendte exil-tyskere (kaldet Ulbricht-gruppen) var organisatorisk opdelt i tre grupper, hvoraf Ackermann havde ansvaret for den gruppe, der stod for genopbygningen i [[Sachsen]] og etablerede grundlaget for den sovjetiske militæradministration, der i 1945-1949 stod for administrationen af den sovjetiske besættelseszone.<ref name="barch-list">[http://www.bundesarchiv.de/oeffentlichkeitsarbeit/bilder_dokumente/00767/index-4.html.de "Namensliste der drei KPD-Einsatzgruppen vom 27. April 1945"] German Federal Archives. BArch NY 4036/517. Hentet 22. november 2011 {{de sprog}}</ref> Han forfattede politiske programmer for KPD og senere [[SED]]. Han var forfatter og medunderskriver af "opråbet for KPD" den 11. juni 1945. Ackermann spillede en stor rolle i ved den tvungne fusion af [[SPD]] og KPD til SED i foråret 1946 og formulerede sammen med Socialdemokraterne "principper og mål for SED".
Samfund Død Samfundsvidenskab Folkeret Kriminalitet